Foto’s: Ramaphosa ontvang eerste besending entstofDie president en adjunkpresident David Mabuza (1 Februarie 2021) (Foto: Elmond Jiyane/GCIS) Pres. Cyril Ramaphosa het Maandag die land se eerste besending Covid-19-entstof ontvang, wat die weg baan vir die eerste fase inentings. Ramaphosa het die eerste besending van een miljoen dosisse van die Oxford-AstraZeneca-entstof in ontvangs geneem, wat deur die Serum-instituut van Indië vervaardig is. Nog sowat 500 000 dosisse word later vandeesmaand verwag. Die inentings sal aan ongeveer 1,2 miljoen gesondheidsorgwerkers toegedien word, die teikengroep in die eerste fase van inentings. Die inentings sal binne sowat twee weke toegedien word ná die entstof kwarantyn-, regulatoriese en gehaltebeheerprosedures ondergaan het. Met minstens 1,45 miljoen gevalle en meer as 44 000 sterftes is Suid-Afrika die land met die hoogste getal gevalle en sterftes in Afrika. Die regering beplan om minstens 67% van die bevolking teen die einde van die jaar in te ent. Die regering, wat daarvan beskuldig is dat hulle voete sleep om die entstof te bekom, het oor die naweek ook aangekondig dat hy ŉ bykomende 20 miljoen dosisse verseker het – dié keer die Pfizer/BioNTech-formule. President @CyrilRamaphosa and Deputy President @DDMabuza are receiving South Africa's first consignment of the #COVID19 vaccine. #WeChooseVaccination #StaySafe https://t.co/CN5Ofv5nlk — Presidency | South Africa ???????? (@PresidencyZA) February 1, 2021 President @CyrilRamaphosa and Deputy President @DDMabuza have arrived at OR Tambo International Airport where they will receive the first consignment of the #COVID19 vaccines. Representing the Republic of India is Deputy High Commissioner Abhijit Chakraborty #WeChooseVaccination pic.twitter.com/ekZyzAzgGg — Presidency | South Africa ???????? (@PresidencyZA) February 1, 2021